wickkiey/tamil-wikipedia-chunked huggingface dataset:
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### வாடி

"வாடி" என்பது குடியிருப்பிடத்தைக் குறிக்கும் தெலுங்கு வடிவமாகும். அம்மொழியில் உள்ள "வாடா" எனப்திலிருந்து திரிந்த வடிவம் இதுவாகும். தெலுங்குச் சொற்களுடன் "வாடி" இணைந்து வருகின்ரது. "வாடி" என்ற முடியும் ஊர்களில் பெரும்பான்மையாக தெலுங்கு, கன்னட மக்கள் வாழ்ந்திருப்பர் அல்லது வாழ்ந்து கொண்டிருப்பர்.
# ஊர்ப் பெயரின் பொதுக்கூற்று வடிவங்கள்

## குடியிருப்பிடங்களை மறைமுகமாகச் சுட்டுவன

மறைமுகமாகக் குடியிருப்பிடங்களைச் சுட்டும் பொதுக் கூற்று வடிவங்கள் சொற்பொருள் நிலையில் குடியிருப்பிடங்களைச் சுட்டுவனவாக இல்லை. ஆனால் பயன்பாட்டு நிலையில் இவை ஊர்களைக் குறித்து வரும் ஆகுபெயராகவோ, தழுவு பெயராகவோ செயற்படுகின்றன. சொற்பொருளைத் தெரிந்து கொண்டு, ஊர்ப்பெயர் தோன்றிய பின்னணியையும் புரிந்து கொண்டால்தான் இப்பொதுக்கூறுகள் குறிப்பிடும் உண்மையான காரணத்தை அறிய முடியும். இவை அமைந்த இடங்களோ, சுட்டும் இடங்களோ உட்கருவாக் அமைந்து, இவற்றைச் சுற்றியோ, ஒட்டியோ மக்கட் குடியிருப்புகள் ஏற்பட்டு, ஊர்களாக வளர்ச்சியடையும் பொழுது இவை ஊர்ப்பெயரில் பயன்படத் தொடங்குகின்றன. இனம் கண்டுகொள்ளுதல் என்னும் காரணம் பற்றியே ஊர்ப்பெயர்கள் தோன்றுகின்றன. எனவே கண்ணுக்குத் துலக்கமாகத் தோன்றும். எளிதில் தட்டுப்படும் இயற்கை, செயற்கை சார்ந்த அமைப்புகளைச் சுட்டும் சொற்கள் தழுவு பெயராக ஊர்ப் பெயரைக் குறிப்பிடப் பயன்படுவது இயல்பானது எனலாம். இவ்வாறு அமைந்து வரும் பொதுக்கூறுகளை  
1. இயற்கையமைப்பை ஒட்டியன
1. செயற்கையமைப்பை ஒட்டியன  
என இருவகைகளாகப் பிரிக்கலாம்.
# ஊர்ப் பெயரின் பொதுக்கூற்று வடிவங்கள்

## குடியிருப்பிடங்களை மறைமுகமாகச் சுட்டுவன

### இயற்கையமைப்பு ஒட்டியன

இயற்கையமைப்பை ஒட்டியமைந்து மறைமுகமாக ஊர்களைச் சுட்டும் வடிவங்களை ஐந்து வகையாகப் பிரிக்கலாம். அவை  
1. தாவரங்களை ஒட்டியன
1. நிலத் தோற்றங்களை ஒட்டியன
1. நீரிடங்களை ஒட்டியன
1. பயிர் விளைவிடங்களை ஒட்டியன
1. விலங்குகளை ஒட்டியன
# ஊர்ப் பெயரின் பொதுக்கூற்று வடிவங்கள்

## குடியிருப்பிடங்களை மறைமுகமாகச் சுட்டுவன

### இயற்கையமைப்பு ஒட்டியன

#### தாவரங்களை ஒட்டியன

தாவரங்களின் மிகுதி அல்லது அருமை என்னும் காரணங்களால் தாவரப் பெயர்கள் ஊர்ப் பெயர்களின் பொதுக்கூறுகளாக அமைந்திருக்கின்றன. சிறு அளவில் இவை வழங்கின்றன. தாவரமிருக்குமிடத்தைச் சுட்டிய வடிவம், அருகில் தோன்றிய ஊரையும் தழுவு பெயராகக் காலப்போக்கில் குறித்தமையே இவை இவ்வாறு வழங்குவதற்கு அடிப்படை எனலாம். இலுப்பை, கானல், புளி எனும் தாவரப் பெயர்களும், "தளிர்" எனும் தாவர சினைப் பெயரும், "மரம்" எனும் முதற்பெயரும் பொதுக்கூறுகளாக அமைந்துள்ளன.
# ஊர்ப் பெயரின் பொதுக்கூற்று வடிவங்கள்

## குடியிருப்பிடங்களை மறைமுகமாகச் சுட்டுவன

### இயற்கையமைப்பு ஒட்டியன

#### விலங்குகளை ஒட்டியன

விலங்குகள் அவ்வவ்விடங்களில் இருந்தமையாலும், பிற காரணங்களாலும் அவற்றின் பெயர்களும் ஊர்ப்பெயர்களின் பொதுக்கூறாகப் பயன்படுகின்றன. கறையான், புலி , மான் என்னும் விலங்குப் பெயர்களும் ஊர்ப்பெயர்களின் பொதுக்கூறாக அமைந்துள்ளன.
# ஊர்ப் பெயரின் பொதுக்கூற்று வடிவங்கள்

## குடியிருப்பிடங்களை மறைமுகமாகச் சுட்டுவன

### இயற்கையமைப்பு ஒட்டியன

#### நீரிடங்களை ஒட்டியன

"நீரின்றி அமையாது உலகு" என்பதால் ஊர்கள் நீர்வளம் மிக்க பகுதிகளையொட்டியே ஏற்பட்டன. பண்டைய நாகரீகங்கள் எல்லாம் ஆற்றங்கரைகளில் தோன்றியுள்ளன என்பது வரலாற்று உண்மை. உணவிற்கும், உடல் தூய்மைக்கும், வேளாண்மைக்கும், ஆடு, மாடு முதலிய வீட்டு விலங்குகளுக்கும் நீர் தேவைப்படுகிறது. எனவே இயற்கையாக நீர்வளம் உள்ளதா என்று பார்த்து மக்கள் குடியேறியிருக்கின்றனர் அல்லது நீர் வசதியை ஏற்படுத்த குளம் , கிணறு போன்ற நீரிடங்களை வெட்டிக் குடியேறியிருக்கின்றனர். நீரிடங்களைச் சுட்டிய வடிவங்கள் தழுவு பெயராக ஊரையும் காலப்போக்கில் சுட்டத் தொடங்கின. அடைப்பு, அணை, ஊருணி (ஊரணி), ஊற்று (ஊத்து), ஏந்தல், ஏரி, ஓடை, கரை, கால், கிணறு, குண்டம், குளம், கேணி, சமுத்திரம், சிறை, சுனை, டேம், தாங்கல், துறை, நதி, ரேவு, படுகை, மடை, வாவி என்ற நீரிடப் பெயர்களும், நீரிடச் சார்புப் பெயர்களும் ஊர்ப்பெயர்களின் பொதுக்கூற்று வடிவங்களாக அமைந்துள்ளன.
# ஊர்ப் பெயரின் பொதுக்கூற்று வடிவங்கள்

## குடியிருப்பிடங்களை மறைமுகமாகச் சுட்டுவன

### இயற்கையமைப்பு ஒட்டியன

#### பயிர் விளைவிடங்களை ஒட்டியன

உழுது உண்ணும் வாழ்க்கை முறையினைத் தமிழர்கள் சங்க காலத்திலிருந்தே அறிந்திருக்கின்றனர். இவ்வாறு வேளாண்மை மேற்கொள்வார், நன்செய் ஆயினும், புன்செய் ஆயினும் வயல்களின் நடுவே வீடு கட்டிக் கொண்டு வேளாண்மை செய்யும் வழக்கத்தினால் பயிர் விளைவிடங்களைக் குறிப்பிடும் சொற்கள் தழுவு பெயராக ஊர்ப்பெயர்களின் பொதுக்கூறுகளாக மாறிவிட்டன. எஸ்டேட், காணி, கொம்பு, சோலை, தோட்டம், தொப்பு, பண்ணை, பற்று, வயல் என்றும் பயிர்விளைவிடப் பெயர்கள் ஊர்ப்பெயர்களின் பொதுக்கூறுகளாக அமைந்துள்ளன.
# ஊர்ப் பெயரின் பொதுக்கூற்று வடிவங்கள்

## குடியிருப்பிடங்களை மறைமுகமாகச் சுட்டுவன

### இயற்கையமைப்பு ஒட்டியன

#### நிலத் தோற்றங்களை ஒட்டியன

மலை, காடு, வெட்டவெளி, மேடு, பள்ளம், வழி போன்றவை ஊர்ப்பெயர்களாக அமையக் காரணமாக இருக்கின்றன. நிலமாகிய முதற்பொருளின் வேறுபாடுகளையொட்டி நிலத்தோற்றம் குறிஞ்சி, முல்லை, மருதம், நெய்தல், பாலை என்று வேறுபடுத்தி அழைக்கப்பட்டு வந்தன என்பதைச் சங்க நூல்கள் காட்டுகின்றன. இவ்வழக்கத்தையொட்டி ஊர்ப்பெயர்களும் நிலத்தோற்றங்களுக்கேற்ப இன்றளவும் வேறுபடுத்தி அழைக்கப்படுகின்றன. கடவு, கட்டை, கல், களம், காடு, கிரி, குண்டு, குழி, குன்றம், சிலம்பு, தேரி, பரப்பு, பள்ளம், பாலை, பாறை, மலை, மேடு, வெளி, வழி என்பன ஊர்ப்பெயர்களின் பொதுக்கூறுகளாக இவ்வழக்கத்தினையொட்டி அமைந்து ஊர்களை வேறுபடுத்துகின்றன.
# ஊர்ப் பெயரின் பொதுக்கூற்று வடிவங்கள்

## குடியிருப்பிடங்களை மறைமுகமாகச் சுட்டுவன

### செயற்கையமைப்பை ஒட்டியன

இயற்கையமைப்பையொட்டியவை ஊர்ப்பெயர்களின் பொதுக்கூறாகப் பயன்படுவது போன்று கட்டிடங்கள், வணிகமையங்கள் போன்ற செயற்கை அமைப்புகளும் குலப்பெயர்கள், முந்தைய நிகழ்வுகள், முந்தைய ஏற்பாடுகள் போன்றவற்றைக் குறித்து வருமிடங்களும் ஊர்ப்பெயர்களின் பொதுக்கூறுகளாக அமைகின்றன.
# ஊர்ப் பெயரின் பொதுக்கூற்று வடிவங்கள்

## குடியிருப்பிடங்களை மறைமுகமாகச் சுட்டுவன

### செயற்கையமைப்பை ஒட்டியன

#### கட்டிடம் போன்றவற்றை ஒட்டியன

செயற்கையாக உருவாக்கப்படும் கட்டிடம் போன்றவற்றைக் குறித்து வரும் சொற்கள் ஊர்ப்பெயர்களின் பொதுக்கூறுகளாக வந்துள்ளன. ஆசிரமம், ஆலை, கொட்டம், கொட்டாரம், கோட்டை, கோயில், சத்திரம், சாவடி, பங்களா, பழஞ்சி, பள்ளி, மடம், மந்தை, ரோடு, வீடு, ஸ்டேசன் ஆகிய வடிவங்கள் ஊர்ப்பெயர்கலின் பொதுக்கூறுகளாக வந்துள்ளன.
# ஊர்ப் பெயரின் பொதுக்கூற்று வடிவங்கள்

## குடியிருப்பிடங்களை மறைமுகமாகச் சுட்டுவன

### செயற்கையமைப்பை ஒட்டியன

#### வணிக மையங்களை ஒட்டியன

வணிக மையங்களான கடை, சந்தை, பேட்டை முதலியவையும் ஊர்ப்பெயர்களின் பொதுக்கூறுகளாக அமைந்துள்ளன.
# ஊர்ப் பெயரின் பொதுக்கூற்று வடிவங்கள்

## குடியிருப்பிடங்களை மறைமுகமாகச் சுட்டுவன

### செயற்கையமைப்பை ஒட்டியன

#### குலப்பெயர்களை ஒட்டியன

புறமண உறவுக் கட்டுப்பாடுடைய, அகமண உறவினை விலக்கிய குறிப்பிட்ட மக்களின் குலப்பிரிவுத் தொகுதிகளைக் குறிப்பிடும் கூட்டம், தெரு, வளவு என்பனவும் ஊர்ப்பெயர்களின் பொதுக்கூறுகளாக அமைந்துள்ளன.
# ஊர்ப் பெயரின் பொதுக்கூற்று வடிவங்கள்

## குடியிருப்பிடங்களை மறைமுகமாகச் சுட்டுவன

### செயற்கையமைப்பை ஒட்டியன

#### முந்தைய நிகழ்வுகளை ஒட்டியன

முந்தைய காலங்களில் நடந்த நிகழ்வுகளைக் குறிப்பிடும் சொற்கள் ஊர்ப்பெயர்களின் பொதுக்கூறுகளாகப் பயன்படுகின்றன. கால்நடைகளை அடைத்து வைத்திருந்த இடங்களைக் குறிப்பிடும் "தொழு" , "பட்டி" என்பனவும், படைகள் பாடி வீடு போட்டதால் "பாளையம்" என்னும் வடிவமும் ஊர்ப்பெயர்களின் பொதுக்கூறுகளாக அமைந்துள்ளன.
# ஊர்ப் பெயரின் பொதுக்கூற்று வடிவங்கள்

## குடியிருப்பிடங்களை மறைமுகமாகச் சுட்டுவன

### செயற்கையமைப்பை ஒட்டியன

#### முந்தைய ஏற்பாடுகளை ஓட்டியன

ஏதேனும் காரணம் பற்றி உருவாக்கப்படும் ஏற்பாடுகள், திட்டங்கள் போன்றவை சார்ந்து ஊர் தோன்றும் பொழுது அவ்வேற்பாட்டி பெயரையோ, திட்டத்தின் பெயரையோ பொதுக்கூறாகப் பெறுகின்றது. கட்டளை, நாடு, ஸ்கீம் ஆகிய வடிவங்கள் இவ்வாறு வழங்குகின்றன.
# ஊர்ப் பெயரின் பொதுக்கூற்று வடிவங்கள்

## பொருள் புலப்படா வடிவங்கள்

ஊர்ப்பெயர்களின் சிறப்புக்கூறுகள் போக எஞ்சியிருக்கும் வடிவங்களில் சில பொதுக்கூறுகள் போல் தோன்றுகின்றன. ஏதேனும் ஒரு வடிவத்திலிருந்து சிதைந்தோ அல்லது மருவியோ இவை உண்டாகியிருக்கலாம். சொற்பொருள் மட்டுமின்றி செயல்நிலையிலும், பின்னணி நிலையிலும் அறிய முடியாமலும் சில ஊர்களின் பெயர்கள் இருக்கின்றன.
# ஊர்ப் பெயரின் பொதுக்கூற்று வடிவங்கள்

## ஆதாரம்

- **முனைவர் பா.அ.ம.மணிமாறன் எழுதிய **மதுரை மாவட்ட ஊர்ப் பெயர்கள்''' பக்-50 முதல் 102 வரை
# சீர்காழி தொடருந்து நிலையம்

**சீர்காழி தொடருந்து நிலையம்** (*Sirkazhi railway station*, நிலையக் குறியீடு:*SY*) இந்தியாவின், தமிழ்நாட்டில், மயிலாடுதுறை மாவட்டத்தில் உள்ள சீர்காழி நகரில் அமைந்துள்ள ஒரு தொடருந்து நிலையமாகும். இது தென்னக இரயில்வே மண்டலத்தின் ஒரு பகுதியான திருச்சிராப்பள்ளி இரயில்வே கோட்டத்தின் முக்கிய தொடருந்து பாதையாக உள்ளது. சென்னை, திருச்சிராப்பள்ளி, மதுரை, தஞ்சாவூர், விழுப்புரம் போன்ற நகரங்களுக்கு தினசரி விரைவுத் தொடருந்துகள் இயக்கப்படுகின்றன. மேலும் திருப்பதி, மும்பை, வாரணாசி, புவனேஸ்வர் போன்ற வெளிமாநில நகரங்களுடன் இணைக்கும் விரைவுத் தொடருந்துகளும் இவ்வழியாக இயக்கப்படுகிறது. சீர்காழிக்கு 160 கிலோமீட்டர் (99 மைல்) தொலைவில் உள்ள திருச்சிராப்பள்ளி விமான நிலையம் அருகில் உள்ள விமான நிலையம் ஆகும்.
# வல்லினம் மிகும் இடங்கள்

**வல்லினம் மிகும் இடங்கள்** என்பது தமிழ் மொழியில் அடுத்தடுத்து இரண்டு சொற்கள் வரும்போது முதல் சொல்லின் (நிலைமொழி) இறுதியில் ஒரு வல்லின எழுத்துச் சேர்வதைக் குறிக்கும். ஒரு நிலைமொழியோடு வருமொழி க, ச, த, ப வருக்க எழுத்துகளில் தொடங்குஞ் சொல்லாக அமையும்பொழுது அவ்வல்லொற்று சிலவிடங்களில் மிகுந்தும் சிலவிடங்களில் மிகாமலும் வரும். இவற்றையறிந்து பயன்படுத்தாமையைச் சந்திப்பிழையெனக் கூறுவர்.
# வல்லினம் மிகும் இடங்கள்

## வல்லெழுத்து மிகுமிடங்கள்

- அ,இ,உ என்னும் சுட்டெழுத்துகளின் பின்னும் 'எ' என்னும் வினாவெழுத்தின் பின்னும் வரும் வல்லினம் மிகும்.
:அக்கனி,
:இப்பையன்,
:......
:எச்சிறுவன்?
- அந்த, இந்த, எந்த என்னும் சுட்டு, வினாத் திரிபுகளின் பின் வரும் வல்லினம் மிகும்.
:அந்தக் கனி,
:இந்தப் பையன்,
:... ... ...
:எந்தக் குதிரை?.  
- அப்படி,இப்படி, எப்படி என்னும் சொற்களின் பின் வரும் வல்லினம் மிகும்.
:அப்படிக் கற்றான்,
:இப்படிச் சொன்னான்,
:எப்படித் தருவான்.  
- அங்கு, இங்கு, எங்கு என்னும் சொற்களின் பின் வரும் வல்லினம் மிகும்.
:அங்குக் கண்டான்,
:இங்குப் பெற்றான்.
:எங்குச் சென்றனை?  
- இனி, தனி, திரு என்னும் சொற்களின் பின் வரும் வல்லினம் மிகும்.
:இனிச் செய்யலாம்,
:தனித்தமிழ்,
:திருச்செந்தூர்
:திருக்குறள்
# வல்லினம் மிகும் இடங்கள்

## வேற்றுமைப் புணர்ச்சியில் வல்லினம் மிகும் இடங்கள்

- இரண்டாம் வேற்றுமை விரியில் வல்லினம் மிகும்.
:மயிலைக் கண்டேன்.
:மலையைச் சார்ந்தேன்.
:உணவைத் தந்தேன்.
:குறளைப் படித்தேன்.  
- நான்காம் வேற்றுமை விரியில் வல்லினம் மிகும்.
:தந்தைக்குக் கொடுத்தான்
:தாய்க்குச் சொன்னான்
:தங்கைக்குத் தந்தான்  
- நான்காம் வேற்றுமைத் தொகையில் முன்நின்ற சொல் (நிலைமொழி) அஃறிணைப் பெயராக இருந்தால் பின்வரும் வல்லினம் மிகும்.
:குறிஞ்சித் தலைவன்
:படைத்தளபதி.
:கூலிப்படை.  
- ஆறாம் வேற்றுமைத் தொகையில் நிலைமொழி அஃறிணைப்பெயராக இருப்பின் பின்வரும் வல்லினம் மிகும்.
:நாய்க்குட்டி
:புலித்தலை
:நரிப்பல்  
- ஏழாம் வேற்றுமைத் தொகையில் வல்லினம் மிகும்.
:மனைப் பிறந்தார்.
:சென்னைப் பல்கலைக்கழகம்.
# வல்லினம் மிகும் இடங்கள்

## அல்வழிப் புணர்ச்சியில் வல்லினம் மிகும் இடங்கள்

- ஈறுகெட்ட எதிர்மறைப் பெயரெச்சத்தின்பின் வரும் வல்லினம் மிகும்.
:ஓடாக்குதிரை,
:கூடாச்சந்தை,
:ஆடாத்தசை,
:பாடாப் பாட்டு.  
- பண்புத்தொகையில் வல்லினம் மிகும்.
:இனிப்புப் பண்டம்,
:வட்டப்பலகை,
:வெள்ளைத்தாள்,
:சிவப்புச்சட்டை.  
- இரு பெயரொட்டுப் பண்புத்தொகையில் வல்லினம் மிகும்.
:ஆவணித் திங்கள்,
:சாரைப்பாம்பு,
:உழவுத்தொழில்,
:செவ்வாய்க்கிழமை.  
- அரை,பாதி, எட்டு, பத்து என்னும் எண்ணுப் பெயர்ச்சொற்களின் பின் வரும் வல்லினம் மிகும்.
:அரைக்காசு,
:பாதிப்பணம்,
:எட்டுத்தொகை,
:பத்துப்பாட்டு.  
- உவமைத்தொகையில் வல்லினம் மிகும்.
:மலர்க்கை,
:தாமரைப்பாதம்,
:சங்குக்கழுத்து,
:புலிப்பாய்ச்சல்.  
- ஆய், போய் என்னும் வினையெச்சச் சொற்களின்பின் வரும் வல்லினம் மிகும்.
:போய்க் கண்டேன்,
:நன்றாய்ச் சொன்னாய்.  
- இகர, அகர ஈற்று வினையெச்சங்களின் பின் வல்லினம் மிகும்.
:தேடிப் பார்த்தேன்,
:தேடப் போனேன்.  
- ஆக, என என்று முடியும் வினையெச்சங்களின் முன் வல்லினம் மிகும்.
:தருவதாகச் சொன்னான்,
:பார்ப்பதாகக் கூறினாள்,
:தாயெனக் கூறினார்,
:படி எனக் கூறினார்.
# பேரழிவு நிவாரணத்திற்கான தொலைத்தொடர்புகள்

**பேரழிவு நிவாரண உதவிக்கான தொலைத்தொடர்புகள்** (Telecommunications for Disaster Relief (TDR) என்பது பன்னாட்டுத் தொலைத்தொடர்பு ஒன்றியத்தால் ஏற்படுத்தப்பட்ட ஒரு திட்டமாகும். இத்திட்டம் நெருக்கடி நிலைகளில், தகவல் தொடர்பு எளிதில் கிடைக்ககூடிய வகையில் உலகளவில் இணைந்து செயலாற்றும் வகையில் விரிவாக்கப்பட்டுள்ளது. 2004 இந்தியப் பெருங்கடல் நிலநடுக்கமும் ஆழிப்பேரலையால் இந்தோனேசியாவில் பெரும் அழிவுகள் ஏற்பட்டன. இத்தூண்டுதல் தான் இத்திட்டம் நிறுவுவதற்கு காரணமாக அமைந்தது.  
TDR க்காக ITU +888 என்ற நாட்டிற்கான குறியீட்டை ஒதுக்கியது. மனிதாபிமானப் பணிகளை ஒருங்கிணைக்கும் ஐக்கிய நாடுகளின் அலுவலகத்தால் TDR நிர்வகிக்கப்படுகிறது.எண்கள் ஒரு குறிப்பிட்ட நிவாரண நடவடிக்கையின் காலத்திற்கு மட்டுமே ஒதுக்கப்படுகின்றன. மேலும் ஒரு எதிர்கால நிகழ்வுக்காக மீண்டும் பயன்படுத்தப்படலாம்.
# கருவுணவுப் படலம்

**கருவுணவுப் படலம்** (*vitelline membrane*) அல்லது **கருவுணவு உறை** (*vitelline envelope*) என்பது சூல் முட்டையின் முதலுருமென்சவ்வின் வெளிப்புற மேற்பரப்பைச் சுற்றியுள்ள ஒரு கட்டமைப்பாகும். பறவைகள் போன்ற சில விலங்குகளில், இது கலவெளி நுகத்தையும் அண்டத்தையும் கூட சூழ்ந்தமைவதுண்டு. இது பெரிதும் புரத நாரிழிகளால் ஆனதாகும். இதில் விந்துக்கள் ஒட்டிக்கொள்ள புரத ஏற்பிகள் அமைகின்றன, இந்தப் புரத ஏற்பிகள் விந்துக் கலக்கணிகப் படல புரத ஏற்பிகளோடு ஒட்டிக்கொள்கின்றன. இந்த ஏற்பிகள் இனஞ்சார்ந்தமைதலால், இவை இனங்களிடையிலான இனப்பெருக்கத்தைத் தடை செய்கின்றன. பாலூட்டிகளில் இது கருசூழ் ஒளிப்படலம் (*zona pellucida*) எனப்படுகிறது. கருவுணவுப் படலத்துக்கும் கருசூழ் ஒளிப்படலத்திற்கும் நடுவில் நீர்மம் நிறைந்த புறக்கருவெளி அமைகிறது.  
விந்தணு சூல் முட்டையுடன் இணைந்தவுடன், குறிகைக் கடத்துகை ஏற்படுகிறது, இதன் விளைவாக கலக்கணிகத்தில் குழியமுதலுருவுக்குரிய கால்சியம் மின்னணுக்களின் எண்ணிக்கையை உயர்த்தி, புறணி எதிர்வினையைத் தூண்டிவிடுகிறது. இதனால் உருவாகும் புறணிக் குறுணைகளின் புறக்கலமிகை, கருவுணவுப் படலத்தின் மீது பல பொருட்களைப் படியச் செய்து, அப்படலத்தை வன்மையான கருவுறல் அடுக்காக” உருமாற்றுகிறது. இது மேலும் விந்துக்கலங்களை நுழையவொட்டாமல் செய்யும் அரணாகிறது. இந்நிகழ்வு அண்ட முனைவாக்கம் அல்லது பலவிந்து நுழைவுத் தடுப்பு எனப்படுகிறது.  
பூச்சிகளில், கருவுணவுப் படலம் கருவுணவு உறை எனப்படுகிறது. இது கருக்கழிவுப் படலத்தின் அகணியாக அமைகிறது.
# முக்கோண பெட்டக வடிவ மூலக்கூறு வடிவியல்

வேதியலில், **முக்கோணப் பெட்டக வடிவ மூலக்கூறு வடிவியல்** (*trigonal prismatic molecular geometry*) ஆனது, ஒரு அணுவை மையமாக கொண்டு, அதனைச் சுற்றி ஒரு முப்பட்டக வடிவில் ஆறு அணுக்கள், அணுக் குழுக்கள் அல்லது ஈனிகளை அந்த முப்பட்டகத்தின் முனைகளில் அமைந்தவாறு கொண்டுள்ள சேர்மங்களின் வடிவை விளக்குகிறது.
# முக்கோண பெட்டக வடிவ மூலக்கூறு வடிவியல்

## எடுத்துக்காட்டுகள்

முக்கோண பெட்டக வடிவமுடைய மூலக்கூறின் முதல் உதாரணம் ஹெக்சாமெத்தில் டங்ஸ்டன்(W(CH<sub>3</sub>)<sub>6</sub>) ஆகும்.  
வேறுசில இடைநிலை உலோகங்கள் முக்கோண பெட்டக வடிவமுடைய மூலக்கூறுகளை உருவாக்குகின்றன:
: Mo(CH<sub>3</sub>)<sub>6</sub>, Re(CH<sub>3</sub>)<sub>6</sub> மேலும் Ta(CH3)-6 ;மற்றும் Zr (CH3)2-6 போன்ற அயனிகள்.  
Mo(S−CH=CH−S)<sub>3</sub> என்ற மூலக்கூறில் S-CH=CH-S என்ற உறுப்பானது இருமுனைய ஈனியாக செயல்படுகிறது. இதில் இரு S-அணுக்களும் உலோக அணுவினை இணைக்கிறது. இங்கு மாலிப்டினியத்தை சுற்றி அமைந்துள்ள ஆறு கந்தக அணுக்களின் அணைவு வடிவியல் அமைப்பானது மாலிப்டினம் டை சல்பைடுவின் நீட்டிக்கப்பட்ட அமைப்பினை ஒத்துள்ளது.
# அபுகிர் விரிகுடா

**அபூகீர் விரிகுடா** (Abū Qīr Bay, Abukir Bay அல்லது Aboukir Bay, (Arabic: خليج أبو قير; transliterated: Khalīj Abū Qīr) என்பது மத்திய தரைக்கடலில், எகிப்தில் அமைந்துள்ள ஒரு விரிகுடாவாகும். பண்டைய நகரங்களான கனோபசு, கெராக்லியோன், மற்றும் மெனூத்திஸ், இந்த வளைகுடா நீருக்கடியில் மூழ்கியுள்ளன. இந்த வளைகுடாவில் இயற்கை எரிவளிவயல் 1970-களில் கண்டுபிடிக்கப்பட்டது.
# அபுகிர் விரிகுடா

## அமைவிடம்

அபூகீர் விரிகுடா 31°23’ வடக்கு 30°13’ கிழக்கில் அமைந்துள்ளது. இது எகிப்தின் அலெக்சாந்திரியாவுக்கு அருகில் நைல் ஆற்றின் முகவையிலுள்ள ரோஸெட்டா நகருக்கும் அலெக்ஸாந்திரியாவின் தென் மேற்கிலுள்ள அபூ கீர் நகருக்கும் இடையில் அரைவட்ட வடிவில் அமைந்துள்ளது.
# அபுகிர் விரிகுடா

## அபூகீர் விரிகுடாவின் சிறப்பு

இவ்விரிகுடா எகிப்து அரபுக் குடியரசின் ஆட்சிக்குட்பட்டது. இவ்விரிகுடாவில் 1798 ஆம் ஆண்டு ஹோரஷியோ நெல்சன் தலைமையிலான் பிரித்தானிய கப்பற்படைக்கும் நெப்போலியன் தலைமையிலான பிரான்ஸின் முதலாம் பேரரசின் கப்பற்படைக்கும் இடையில் நிகழ்ந்த நைல் போரில் நெப்போலியனின் படை தோற்கடிக்கப்பட்டது.
# அபுகிர் விரிகுடா

## நூலோதி

- தஞ்சை தமிழ்ப் பல்கலைக்கழகம் வெளியீடு: அறிவியல் களஞ்சியம் தொகுதி 1 பக்கம் எண்:858
- Encyclopaedia Americana, Vol-14, 1980 Page-519
# இரண்டாம் நிலை புள்ளிவிவரம்

**இரண்டாம் நிலை தரவு** (*Secondary data*) என்பது முதன்மைப் பயனரைத் தவிர வேறு ஒருவரால் சேகரிக்கப்பட்ட தரவைக் குறிக்கிறது. சமூக அறிவியலுக்கான இரண்டாம் நிலை தரவுகளின் பொதுவான ஆதாரங்களில் மக்கள் தொகை கணக்கெடுப்புகள், அரசாங்கத் துறைகளால் சேகரிக்கப்பட்ட தகவல்கள், நிறுவன பதிவுகள் மற்றும் பிற ஆராய்ச்சி நோக்கங்களுக்காக முதலில் சேகரிக்கப்பட்ட தரவு ஆகியவை அடங்கும். முதன்மை தரவு என்பது ஆராய்ச்சியை மேற்கொள்ளும் ஆய்வாளரால் சேகரிக்கப்படுகிறது.  
இரண்டாம் நிலை தரவு பகுப்பாய்வு நேரத்தைச் சேமிக்கும் வகையில் உள்ளது. தரவுகளைச் சேகரிப்பதில் செலவழிக்கப்படும், குறிப்பாகத் தரவுகளின் அளவு விடயத்தில், எந்தவொரு தனிப்பட்ட ஆராய்ச்சியாளரும் தாங்களாகவே சேகரிக்க முடியாத பெரிய மற்றும் உயர்தர தரவுத்தளங்களை வழங்க முடியும். கூடுதலாக, சமூக மற்றும் பொருளாதார மாற்றத்தின் ஆய்வாளர்கள் இரண்டாம் நிலைத் தரவை இன்றியமையாததாகக் கருதுகின்றனர். ஏனெனில் கடந்த கால மாற்றம் மற்றும்/அல்லது முன்னேற்றங்களை போதுமான அளவில் கணக்கிடக்கூடிய புதிய கணக்கெடுப்பை நடத்துவது சாத்தியமில்லை. இருப்பினும், சந்தைப்படுத்தல் ஆராய்ச்சியில் இரண்டாம் நிலை தரவு பகுப்பாய்வு குறைவாகப் பயனுள்ளதாக இருக்கும். ஏனெனில் தரவு காலாவதியானதாகவோ அல்லது துல்லியமாகவோ இல்லாமல் இருக்கலாம்.  
இதில்,
- பெயர்கள், பிறந்த தேதிகள், முகவரிகள் போன்ற தனிப்பட்ட தகவல்கள்
- பள்ளிகள் மற்றும் கல்வி சாதனைகள் பற்றிய தகவல்கள்
- உடல்நலம் பற்றிய தகவல்கள்
- குற்றவியல் தண்டனைகள் அல்லது சிறைத் தண்டனைகள் பற்றிய தகவல்கள்
- வருமானம் போன்ற வரி பதிவுகள்
அடங்கும்.  
மக்கள்தொகை கணக்கெடுப்பு என்பது ஒரு குறிப்பிட்டதிடத்தில் உள்ள அனைத்து உறுப்பினர்களைப் பற்றிய தகவல்களை முறையாகப் பெறுதல் மற்றும் பதிவு செய்யும் செயல்முறையாகும். இது ஒரு குறிப்பிட்ட மக்கள்தொகையின் வழக்கமாக நிகழும் மற்றும் அதிகாரப்பூர்வ எண்ணிக்கையாகும். இது ஒரு வகையான நிர்வாகத் தரவு. ஆனால் குறிப்பிட்ட கால இடைவெளியில் இத்தகவல்கள் ஆராய்ச்சி நோக்கத்திற்காகச் சேகரிக்கப்படுகிறது. பெரும்பாலான நிர்வாக தரவுகள் தொடர்ச்சியாகச் சேகரிக்கப்பட்டு மக்களுக்குச் சேவையை வழங்குவதற்காக அரசுகளால் மேற்கொள்ளப்படுகிறது.
# ஜி. லட்சுமணன்

**ஜி. லட்சுமணன்** (*G. Lakshmanan*) தமிழகத்தைச் சேர்ந்த தடகள ஓட்டப்பந்தய வீரர் ஆவார். 2017 ஆம் ஆண்டு நடந்த 22 ஆவது ஆசிய தடகளப் போட்டியில் 5,000 மீட்டர், 10,000 மீட்டர் ஓட்டப் பந்தயப் பிரிவுகளில் தங்கம் வென்றவர்.
# ஜி. லட்சுமணன்

## 22 ஆவது ஆசிய தடகளப் போட்டி

- 5,000 மீட்டர் போட்டியில் பந்தய தூரத்தை 14 நிமிடங்கள் 54.48 விநாடிகளில் கடந்து வெற்றி பெற்றார். இந்த வெற்றியின் காரணமாக, 2017 ஆம் ஆண்டின் ஆகத்து மாதம் லண்டனில் நடக்கும் உலக தடகள சாம்பியன்சிப் போட்டிக்கு தகுதி பெற்றார்.
- ஆசிய தடகளப் போட்டிகளில் 5,000 மீட்டர், 10,000 மீட்டர் ஆகிய இரு ஓட்டப் பந்தயப் பிரிவுகளிலும் தங்கம் வென்ற ஒரே இந்தியர் எனும் பெருமையும் இவருக்குக் கிடைத்தது.
# ஜி. லட்சுமணன்

## வாழ்க்கைக் குறிப்பு

ஏழ்மைக் குடும்பத்தில் பிறந்த இவர் தனது இளம் வயதில் புதுக்கோட்டை நகரத்துச் சாலைகளில் வெறுங்காலில் ஓடி பயிற்சி பெற்றார். புதுக்கோட்டை மாவட்டத்தைச் சேர்ந்த லட்சுமணன், இந்திய இராணுவத்தில் பணியாற்றி வருகிறார்.
# வளைவு மையம்

வடிவவியலில்,ஒரு வளைகோட்டின் **வளைவு மையம்** (* of curvature*) என்பது அவ்வளைகோட்டின் வளைவு ஆரத்திற்குச் சமமான தூரத்தில் செங்கோட்டின் மீதமையும் புள்ளியைக் குறிக்கும். வளைவின் மதிப்பு, பூச்சியமெனில் வளைவு மையமானது முடிவிலிப் புள்ளியாக இருக்கும். ஒரு வளைகோட்டின் வளைவு மையம் அதன் கொஞ்சு வட்டத்தின் மையமாக இருக்கும். வளைவு மையம் வளைகோட்டின் இரு நுண்ணளவு நெருக்கமான இரு செங்கோடுகள் சந்திக்கும் புள்ளியே அவ்வளைகோட்டின் வளைவு மையமென கணிதவியலாளர் அகுஸ்டின்-லூயி கோசி வரையறுத்துள்ளார்.
வளைகோட்டின் மீதுள்ள ஒவ்வொரு புள்ளிக்கும் வளைவு மையங்களின் இயங்குவரையானது அவ்வளைகோட்டின் அலர் வளைவரையாகும் (மலரி). ஒளியியலில் வில்லைகள், ஆடிகள் ஆகியவற்றின் ஆய்வுகளில் வளைவு மையம் பயன்படுகிறது (காண்க:வளைவு ஆரம்).  
ஒரு வில்லை அல்லது ஆடியில் விழும் ஒளிக்கதிர்கள் ஒருங்குவது போன்று (குவி வில்லைகள், குழி ஆடிகள்) அல்லது விரிவது போன்று (குழி வில்லைகள், குவி ஆடிகள்) தோன்றும் புள்ளிக்கும் அவ்வில்லை அல்லது ஆடிக்கும் இடைப்பட்டக் கோள தொலைவாகவும் வரையறுக்கலாம்.
# பெருநகர அரண்மனை, உதய்பூர்

**பெருநகர அரண்மனை** (*City Palace*) , ராஜஸ்தானிலுள்ள உதய்பூரில் அமைந்திருக்கும் அரண்மனையாகும். இது மேவார் வம்சத்தின் பல ஆட்சியாளர்களிடமிருந்து நன்கொடைகளைக் கொண்டு கிட்டத்தட்ட 400 ஆண்டுகளுக்கு மேலாக கட்டப்பட்டது. 1553இல் கட்டுமானம் தொடங்கியது. சிசோடியா ராஜபுத குடும்பத்தின் மஹாராணா உதய் சிங் இரண்டாம் தலைமுறையினரால் தொடங்கப்பட்டது. அவர் தனது தலைநகரான சிட்டோரியிலிருந்து உதய்பூரிலுள்ள புதிய நகரமான நகரத்திற்கு மாற்றினார். பிகோலா ஏரியின் கிழக்கு கரையில் இந்த அரண்மனை அமைந்துள்ளது.
உதய்பூரில் உள்ள பெருநகர அரண்மனை ஒரு அழகிய பாணியில் கட்டப்பட்டுள்ளது. இது ராஜஸ்தான் மாநில கட்டிடங்களிலேயே மிகப்பெரியதாக கருதப்படுகிறது.  
இது ராஜஸ்தானிய மற்றும் முகலாய கட்டிடக்கலை பாணியில் கட்டப்பட்டதாகும். இது ஒரு மலை உச்சியில் கட்டப்பட்டது. இங்கிருந்து பார்க்கும் போது நகரின் மற்றும் அதன் சுற்றியுள்ள பரந்த இடங்கள் காட்சியளிக்கிறது. ஏரி பிகோலாவைக் காட்டிலும், ஏரி அரண்மனை, ஜாக்கோவில், ஜாக்டிஷ் கோயில், மன்ஸோன் அரண்மனை மற்றும் நீமாச் மாதா கோவில் போன்ற பல வரலாற்று நினைவுச்சின்னங்கள் அரண்மனை வளாகத்தின் அருகே உள்ளன. ஆரவல்லி மலைத்தொடரில் உள்ள இந்த இடம் 1983 ஜேம்ஸ் பாண்ட் திரைப்படமான ஆக்டோபஸ்ஸின் மூலம் பிரபலமானது.
# வி. கைகாட்டி

**வி.கைகாட்டி** (*V. kaikatti*) என்பது இந்தியாவின், தமிழ்நாட்டின், அரியலூர் மாவட்டத்தில் ரெட்டி பாளையம் அருகில் உள்ள ஊர் ஆகும். இது தேசிய நெடுஞ்சாலை எண் 227, அரியலூர் முட்டுவாச்சேரி சாலையில் இரண்டு சாலை சந்திப்பில் உள்ளது. அந்தசலையின்நான்குபக்கமும்பேருந்துகள், சுண்ணாம்புகல் ஏற்றும்சுமையுந்துகள்எப்பொழுதும்கடந்துசெல்லும். திருச்சி, சென்னை, தஞ்சை செல்லும் பேருந்துகள் அந்த சாலையில் செல்வதால் விளாங்குடி மற்றும் முட்டுவாச்சேரி கிராமங்கள் சுறுசுறுப்பாக இருக்கும். இங்கு இயல்பாக மக்கள் கூட்டமாக இருக்கும். தேநீர் கடைகள் மற்றும் பல சிறிய கடைகள் சாலையோரமாக உள்ளன.
# வி. கைகாட்டி

## அமைவிடம்

இந்த ஊரானது மாவட்ட தலைநகரான அரியலூரில் இருந்து 12 கிலோமீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது.
# பனை மர மருந்து

**பனை மர மருந்து** *(Palm syrup)* என்பது இனிப்பான உண்ணக்கூடிய ஒரு சத்தான வடிசாறு ஆகும். இது அதிகமாக கடற்கரை ஓரங்களில் உள்ள பனை மரங்களிலிருந்து கிடைக்கிறது.
# பனை மர மருந்து

## இனங்கள்

கானரி தீவுகளில், பனை வடிசாறு கானரி தீவு பேரீச்சைப் பனையில் (*பீனிக்சு கானரியென்சிசு*) இருந்து இறக்கப்படுகிறது. சிலியியில், பனை வடிசாறு அச்சுறுத்தல்நிலை சிலி திராட்சைப் பனையில் (*யுபாயே சிலென்சிசு*) இருந்து இறக்கப்படுகிறது. தேங்காய் பனை, சர்க்கரை பனை, பால்மிரா பனை ஆகியவற்றில் இருந்தும் இம்மருந்து வடித்திறக்கப்படுகிறது.
# பனை மர மருந்து

## கேனரி தீவில் மருந்தாக்கம்

பெரும்பாலான குரோர்போ மற்றும் மைல் டி பால்மா ஆகியவற்றின் மருந்தாக்கம் நகர் பகுதிகளில் செய்யப்படுகிறது. பனையில் இருந்து மரச்சாறு திரட்டி அதை காய்ச்சி பெறப்படுகிறது. [[மேப்பிள் சிரப்பைத் தயாரித்து பயன்படுத்தப்படும் செயல்முறை பல வழிகளில் நடக்கிறது.  
* குராபபோ * அல்லது * காராபா * என்று அழைக்கப்படும் பதநீர் மரத்தின் "உச்சியில்" ஒரு கிண்ணம் வைத்து திரட்டப்படுகிறது. குராபபோ விரைவில் சூரிய ஒளி இல் அழிக்கப்படுவதால் அறுவடை ஒரே இரவில் செய்யப்படுகிறது. ஒவ்வொரு நாள் மாலையும் அறுவடை பருவமாக இருக்கிறது. உழவர் மரத்தின் உச்சியில் ஏணி பயன்படுத்தி ஏறி, அடிக்கடி ஒரு கூர்மையான கத்தி பயன்படுத்தி , மேற்பரப்பு மேலோட்டை அகற்றி, துளைகள் இடுகிறார்;ஒரு வாளி கிண்ணத்தில் இருந்து ஒரு குழாய் அல்லது வடிப்புக்கு கீழே வைத்து விட்டு வருகிறார்.. மறுநாள் அதிகாலையில், அவர் ஒவ்வொரு மரத்திலிருந்து பத்து அல்லது அதற்கு மேற்பட்ட லிட்டர் கொண்டிருக்கும் நிரப்பப்பட்ட வாளிகளுடன் திரும்புகிறார்.  
அறுவடை செய்யப்பட்ட குவார்பபோ பின்னர் ஒரு உள்ளூர் பதப்படுத்தும் தொழிற்சாலைக்கு கொண்டு செல்லப்படுகிறது. அங்கு தேக்கப்பட்டு, அல்லது தளத்தில் செயலாக்கப்படுகிறது.. செயலாக்கம் கராபோவை பல மணிநேரமாக தூய்மிகிறது, இது 90% வரை குறைக்கப்படும் வரை கரிய பழுப்பு நிறத்தில் அந்த பானம் இருக்கும். இது பின்னர் கண்ணாடி ஜாடிகளில் வழக்கமாக அடைக்கப்பட்டு விற்கப்படுகிறது. பாம் சிரப் காலப்போக்கில் மென்மையாக்கப்பட்டு, படிகமாக காட்சியளிக்கும்.
ஒவ்வொரு நாளும் நான்கு முதல் ஐந்து மாதங்கள் அதாவது ஜனவரி முதல் ஜூன் வரையிலான காலத்தில் அறுவடை செய்யப்படுகிறது. ஒரு மரம் சுமார் ஐந்து ஆண்டுகள் இந்த பானத்தை தருகிறது.
# பனை மர மருந்து

## பயன்கள்

மைல் டி பால்மா ,மைல் டி பாமாமா , பல பாஸ்டரீசு ஆகிய பனைமர மருந்துகள் இனிப்புகளுடன் சேர்த்துப் பயன்படுத்தப்படுகின்றன. எ.கா: வெதுப்பிகள், பனிக்குழைவை. தென் கிழக்கு ஆசியாவில், குறிப்பாக மேற்கு வங்கத்தில் பரவலாக இது சமையலில் பயன்படுத்தப்படுகிறது. இங்கு ஜொலா குர், குளிர்காலத்தில் மட்டுமே பெறப்படுகிறது.  
இதன் இனிப்பு உணவுக்கு சுவையைக் கூட்டுவதாக இருக்கிறது. இது பரவலாக இனிப்புகள் தயாரிக்கப் பயன்படும் ஒரு மூலப்பொருளாக பயன்படுத்தப்படுகிறது, அல்லது சமைத்த உணவுகளில் சுவைக்கூட்ட உணவின் மீது தூவப்படுகிறது.  
பாம் சப்பா எனப்படுவது ஒரு புத்துணர்ச்சியான பானம், மேலும் இதைப் புளிக்கச் செய்து பாம் சிரப் ரம் போன்ற பல்வேறு ஆல்ககால்களை தயாரிக்கப் பயன்படுத்தப்படுகிறது. லா கோமெராவில் இருந்து கோம்ரோன் செய்யப்படுகிறது இது 'பாரா' (கிராப் போன்றது) உடன் கலக்கப்பட்ட பாம் வடிசாறு; இது மரபாக பொதுவான மருத்துவ நோக்கங்களுக்காக பயன்படுத்தப்படுகிறது
# சுவர் அழுத்தத் தளர்வு

**சுவர் அழுத்தத் தளர்வு** (Wall stress relaxation) என்பது செல்சுவர் விரிவாக்கத்தில் ஒரு முக்கியமான காரணியாகும். சுவர் அழுத்தத் தளர்வு (ஓரலகில் செலுத்தப்படும் விசையால் அளக்கப்படுகிறது) தாவர செல்லின் டர்கர் அழுத்தத்தால் உருவாக்கப்படுகிறது. செல்சுவரின் நீட்சி அல்லது சுவரழுத்தத்தின் தளவர்வு ஆகியவை செல் விரிவாக்கம் மற்றும் மறுசீரமைப்பின் காரணத்தால் விளைகிறது.  
தாவரத்தின் கலச்சுவரானது நீரேற்றப்பட்ட பலபடிசார் பொருள்களாலானது. இது தாவரங்கள் மீளும் பாகுப்பண்புகளைக் கொண்டிருக்கக் காரணமாக உள்ளது. இந்த பளு தாங்கும் வலையமைப்பானது பெக்டின்கள் மற்றும் கிளைக்கோபுரதங்களால் சூழப்பட்டுள்ளது.
# லீஸி விலாச்கெஸ்

எலிசபெத் லீஸி விலாச்கெஸ்
# லீஸி விலாச்கெஸ்

## பிறப்பும் வாழ்வும்

1989 ஆண்டு மார்ச 13ம் தேதி அமரிக்காவில் ஆச்ஃடின் நகரில் பிறந்தவர் லீஸி விலாச்கெஸ். பிறக்கும் போதே லிபோச்ட்ரோபி என்ற அரிய வகை பிறவிக் குறைபாட்டுடன் பிறந்தார். லீஸி எழுத்தாளர் மட்டுமின்றி தன்னம்பிக்கையூட்டும் பேச்சாளரும் ஆவார். லிபோச்ட்ரோபி என்ற குறைபாட்டுடன் பிறப்பவர்களின் உடலில் கொழுப்புச்சத்து இருக்காது. எலும்பும் தோலுமாக்க காட்சி அளிப்பார்கள். உடல் ஆரோக்கியத்தைப்பாதிப்பதோடு முதுமையை விரைவில் வரவழைத்து விடும். எ லும்புகள், பற்கள், உள்உறுப்புகளை இது பாதிப்பதில்லை. உடலில் கொழுப்புச்சத்து குறைபாட்டினால் சக்தியைப பெறவதற்காக அதிக கலோரிகள் நிறைந்த உணவை குறப்பிட்ட கால இடைவெளிகளில் உட்கொள்ள வேண்டும். இக்குறைபாட்டினால் லீஸி விலாச்கெஸ் தன் ஒரு கண் பார்வையை முற்றலும் இழந்தவர். மற்றொரு கண்ணில் குறைந்த பார்வையுடன் செயல் படுகின்றார். பள்ளிக்கு செல்லும் வரை தன் உருவத்தைப்பற்றி லீஸிக்குத் தெரியாது. மற்ற குழந்தைகாளால் புறக்கணிக்கப்பட்டார். இவர மனம் தளர்ந்த போது பெற்றோர் தன்னம்பிக்கை ஊட்டினர்.
# லீஸி விலாச்கெஸ்

## கல்வி

டெக்சாஸ் பல்கலைக்கழகத்தில் கமயூனிகேசன் படிப்பை மேற்கொண்டார்
# லீஸி விலாச்கெஸ்

## பணிகள்

1. மூன்று தன்னம்பிக்கை நூல்களை எழுதியுள்ளார் .
1. கொடுமைப்படத்துதலுக்கு எதிரான சட்டத்தைக்கொண்டுவர பரப்புரை செய்துவருகின்றார்.
1. புகைப்படக்கார்ராக ஆண்டு மலர் புத்தகத்தில் பங்களிப்பு
1. தைரியமான இதயம் லீஸி விலாச்கெசின் கதை
# சூழ்வு (கணிதம்)

வடிவவியலில் தள வளவரைக் குடும்பமொன்றின் **சூழ்வு** (*envelope*) என்பது அக்குடும்பத்தின் உறுப்பாகவுள்ள ஒவ்வொரு வளைவரை ஏதாவதொரு புள்ளியில் தொடுகின்ற ஒரு வளைவரையாகும். இத்தொடு புள்ளிகள் அனைத்தும் சேர்ந்து சூழ்வாக அமையும் வளைரையை உருவாக்கும். சூழ்வின் மீதமையும் ஒரு புள்ளியை, அடுத்தடுத்து நுண்ணளவிலமையும் இரு வளைவரைகளின் (அதாவது அருகருகே அமையும் இரு வளைவரைகளின் வெட்டுப்புள்ளியின் எல்லையாக) வெட்டும் புள்ளியாக கருதலாம். சூழ்வின் இக்கருத்தை வெளியிலமைந்த மேற்பரப்புகளுக்கும் உயர்பரிமாணங்களுக்கும் பொதுமைப்படுத்தலாம்.
# சூழ்வு (கணிதம்)

## வளைவரைக் குடும்பத்தின் சூழ்வு

*C*<sub>*t*</sub> என்ற வளைவரைக் குடும்பத்தைச் சேர்ந்த ஒவ்வொரு வளைவரையும் *f*<sub>*t*</sub>(*x*,&nbsp;*y*)=0 (*t* ஒரு துணையலகு) சமன்பாட்டின் தீர்வாகவும், *F*(*t*,&nbsp;*x*,&nbsp;*y*)=*f*<sub>*t*</sub>(*x*,&nbsp;*y*); மேலும் *F* வகையிடத்தக்கது எனவும் எடுத்துக்கொள்க.  
இப்பொழுது *C*<sub>*t*</sub> இன் சூழ்வானது,
:<math>F(t, x, y) = 0~~\mathsf{and}~~{\partial F \over \partial t}(t, x, y) = 0</math> (*t* இன் ஏதாவது சில மதிப்புகளுக்கு) என்ற இரண்டும் நிறைவுபெறுமாறுள்ள (*x*,*y*) புள்ளிகளடங்கிய கணம் <math>\mathcal{D}</math> ஆக வரையறுக்கப்படுகிறது.  
இதிலுள்ள <math>\partial F/\partial t</math> ஆனது *t* ஐப் பொறுத்த *F* இன் பகுதிவகைக்கெழு..  
*t*, *u* இரண்டும் (*t*≠*u*) துணையலகின் மதிப்புகளெனில் *C*<sub>*t*,</sub> *C*<sub>*u*</sub> ஆகிய இரு வளைவரைகளின் வெட்டு பின்னுள்ளவாறு இருக்கும்:
:<math>F(t, x, y) = F(u, x, y) = 0\,</math>
அல்லது சமானமாக,
:<math>F(t, x, y) = 0~~\mathsf{and}~~\frac{F(u, x, y)-F(t, x, y)}{u-t} = 0.</math>
*u* → *t* எனும்போது மேலுள்ள வரையறை கிடைக்கும்.
# சூழ்வு (கணிதம்)

## வளைவரைக் குடும்பத்தின் சூழ்வு

### மாற்று வரையறைகள்

1. சூழ்வு *E*<sub>1</sub> ஆனது *C*<sub>*t*</sub> இன் அருகருகே அமையும் வளைவரைகளின் வெட்டும்புள்ளிகளின் எல்லையாகும்.
1. சூழ்வு *E*<sub>2</sub> ஆனது, *C*<sub>*t*</sub> இலுள்ள அனைத்து வளைவரைகளுக்கும் தொடுவரையாக அமையும் வளைவரயாகும்.
1. சூழ்வு *E*<sub>3</sub> ஆனது, *C*<sub>*t*</sub> வளைவரைகள் அனைத்தும் அமைந்துள்ள பகுதியின் வரம்பாகும்..  
:<math>E_1 \subseteq \mathcal{D}</math>, <math>E_2 \subseteq \mathcal{D},</math> <math>E_3 \subseteq \mathcal{D}</math> (<math>\mathcal{D}</math> என்பது முதன்மை வரையறையில் தரப்பட்டுள்ள கணம்)
# ஜிசொப்பி மாசினி

**ஜிசொப்பி மாசினி** (Giuseppe Mazzini 22 சூன் 1805–10 மார்ச்சு 1872) என்பவர் இத்தாலிய அரசியலாளர், இதழாளர் மற்றும் செயற்பாட்டாளர் ஆவார். இத்தாலி ஒற்றுமையுடன் இருப்பதற்கும் உரிமை பெறுவதற்கும் பாடுபட்டவர்.
இவர் புரட்சியாளராக இருந்து இளம் இத்தாலி என்னும் இரகசிய அமைப்பை 1832 ஆம் ஆண்டில் தோற்றுவித்தார். இந்த அமைப்பு இத்தாலி ஒன்றுபட வேண்டும் என்ற நோக்கில் தொடங்கப்பட்டது.
# ஜிசொப்பி மாசினி

## இளமைக் காலம்

சிசோப்பி மாசினியின் தந்தை ஒரு மருத்துவர். தமது 14 ஆம் அகவையில் மாசினி ஜெனோ பல்கலைக் கழகத்தில் சேர்ந்தார். 1827 இல் சட்டம் படித்துப் பட்டம் பெற்றார். ஏழைகளின் வழக்கறிஞர் என அவர் விளங்கினார். நாடகம் புதினம் இவற்றில் நாட்டம் இருந்த போதிலும் அவருக்கு இருந்த நாட்டுப் பற்றின் காரணமாகப் பொது வாழ்க்கையில் ஈடுபட்டார். கார்பொனேரி என்ற ஒரு புரட்சி இயக்கத்தில் சேர்ந்து அப்போது அங்கு இருந்த அரசை அகற்றும் செயல்களில் இறங்கினார். 1830 இல் இவர் தளை செய்யப்பட்டுச் சிறையில் தள்ளப்பட்டார்.
# ஜி ஆர் - 3 (நெல்)

**ஜி ஆர் - 3** (*GR-3*) என்பது; 1978 ஆம் ஆண்டு அறிமுகப்படுத்தப்பட்ட, புதிய, குறுகியகால நெல் வகையாகும். சூன் - சூலை மாதம் தொடங்கும் குறுவைப் பட்டத்திற்கு ஏற்றதாக கருதப்படும் இது, 100 - 105 நாட்களில் அறுவடைக்கு வரக்கூடியது. **நாவாகோன் 19** (*Nawagaon 19*) எனும் நெல் இரகத்தையும், **ஐ ஆர் 9 - 60** (*IR 9-60*) எனும் நெல் இரகத்தையும் ஒன்றிணைத்து உருவாக்கப்பட்ட நெல் வகை, நேரடி, மற்றும் நடவு என இருமுறைக்கும் ஏற்றதாகும். 90 செ. மீ, குள்ள தானியத்தை கொண்டுள்ள இந்நெல் இரகம், மேற்கிந்திய பகுதியான குசராத்து மாநிலத்தில் பெரும்பான்மையாக பயிரிடப்படுகின்றது.
# வா. மு. சேதுராமன்

**வா. மு. சேதுராமன்** (*V. M. Sethuraman*)(9 பெப்ரவரி 1935 – 4 சூலை 2025) என்பவர் தமிழறிஞரும் கவிஞரும் தமிழ் உரிமைச் செயற்பாட்டாளரும் ஆவார்.
# வா. மு. சேதுராமன்

## வாழ்க்கைக் குறிப்பு

சேதுராமன் இராமநாதபுரம் மாவட்டம், முதுகுளத்தூர் வட்டத்திலுள்ள ஆண்டநாயகபுரம் என்னும் ஊரில் 9 பெப்ரவரி 1935 அன்று பிறந்தார்.  
இவர் ஏழ்மையில் வளர்ந்தாலும், தன் முயற்சியால் தமிழ் புலவர், முதுகலை, பி.எட்., பட்டங்களைப் பெற்று திருவல்லிக்கேணி முசுலீம் உயர்நிலைப்பள்ளியில் தமிழாசிரியராகப் பணியாற்றினார். 1988-ஆம் ஆண்டில் சென்னை பல்கலைக்கழகத்தில் முனைவர் பட்டம் பெற்றார். தமிழ்ப்பணி என்னும் சிற்றிதழை நடத்தி வந்தார்.
# வா. மு. சேதுராமன்

## படைப்புகள்

- நெஞ்சத் தோட்டம்
- தாயுமானவர் அந்தாதி
- ஐயப்பன் பாமாலை
- தமிழ் முழக்கம்
- வாழ்க நீ எம்மான் (காந்தி பற்றிய பன்மொழிக் கவிதை)
- எண்ணச்சுடர் (கவியரங்கக் கவிதைகள்)
- தாய்மண் (காவியம்)
- 20 கட்டளைகள் (இந்திராகாந்தி )
- ஐயப்பன் ஆற்றுப்படை
- உலகை உயர்த்திய ஒருவன்
- பற்றிலான் பற்று
- மலைநாட்டின் மீதினிலே (பயணக் காவியம்)
- காலக்கனி (கவிதை நாடகம்)
- சேது காப்பியம் (தலைமுறைக் காண்டம்)
- இயேசு அந்தாதி
# வா. மு. சேதுராமன்

## விருதுகள்

சேதுராமனுக்குப் பல்வேறு அமைப்புகளாலும் தனி நபர்களாலும் பெருங்கவிக்கோ, செந்தமிழ்க் கவிமணி, ஐயப்பன் அருள்கவி, கவிஞர் குலத் திலகம், செந்தமிழ்க் கொண்டல் போன்ற பட்டங்கள் வழங்கபட்டுள்ளன. 1989-1990ஆம் ஆண்டு, தமிழ்நாடு இயல் இசை நாடக மன்றம் கலைமாமணி விருதினை வழங்கி சிறப்பித்துள்ளது. 2001-ஆம் ஆண்டு, தமிழ் நாடு அரசின் தமிழ் வளர்ச்சித் துறையினர் திருவள்ளுவர் விருது வழங்கினார்கள். 2015-ஆம் ஆண்டு, தினத்தந்தி நாளிதழ் சி.பா. ஆதித்தனார் மூத்த தமிழறிஞர் விருது வழங்கியது. இந்த விருது வெள்ளிப் பட்டயத்துடன் மூன்று இலட்சம் இந்திய ரூபாய் ரொக்கப்பரிசு கொண்டது.
# வா. மு. சேதுராமன்

## இறப்பு

2025 சூலை 4 அன்று, சேதுராமன் உடல் நலக் குறைவால் சென்னையில் காலமானார்.
# வா. மு. சேதுராமன்

## பார்வை நூல்

- *தமிழ் இலக்கிய வரலாறு*, மது. ச. விமலானந்தம்
# சபா ராஜேந்திரன்

**சபா ராஜேந்திரன்** (Saba Rajendran) ஓர் இந்திய அரசியல்வாதியும், தமிழ்நாட்டின் தற்போதைய சட்டமன்ற உறுப்பினரும் ஆவார்.  
இவர் கடலூர் மாவட்டத்தில் உள்ள, சொரத்துரில் சூன் 18, 1961 ஆம் ஆண்டில் பிறந்தார். இவர் இளங்கலை அறிவியல் (கணிதம்) மற்றும் இளங்கலைப் பொறியியலில் இயந்திரப் பிரிவு படித்துள்ளார்.  
இவர் 2021 மற்றும் 2016ஆம் ஆண்டுகளில் நடந்த சட்டமன்றத் தேர்தலில், நெய்வேலி தொகுதியிலிருந்தும், 2006ஆம் ஆண்டு தேர்தலில், நெல்லிக்குப்பம் தொகுதியிலிருந்தும், திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# 1,1-டையீத்தாக்சியீத்தேன்

**1,1-டையீத்தாக்சியீத்தேன்** *(1,1-Diethoxyethane)* என்பது C<sub>6</sub>H<sub>14</sub>O<sub>2</sub> என்ற வேதி வாய்ப்பாட்டைக் கொண்ட ஒரு கரிம வேதியியல் சேர்மமாகும். அசிட்டால்டிகைடு டையெத்தில் அசிட்டால் என்றும் இச்சேர்மம் வகைப்படுத்தப்படுகிறது. காய்ச்சி வடித்த மதுபானங்களில் அதிலும் குறிப்பாக மால்ட் விசுக்கி எனப்படும் மதுவகை மற்றும் செரி வகை பிராந்திகளிலும் நறுமணமூட்டும் பொருளாக இதைப் பயன்படுத்துகிறார்கள் .அசிட்டால் என்ற வேதி வினைக்குழுவைக் கொண்டிருக்கும் சேர்மங்கள் பல இருந்தாலும் இச்சேர்மம் மட்டும் குறிப்பாக அசிட்டால் என்று எளிமையாக அழைக்கப்படுகிறது.
# ஆம்பியாக்சசு

**ஆம்பியாக்சசு** (*Amphioxus*) குத்தூசி எனப் பொருள்படும் *லேன்செட்* (Lancet) என்ற பெயரால் பொதுவாக அழைக்கப்படும் மீன் போன்ற தோற்றமுடைய கடல் வாழ் உயினமாகும்.
# ஆம்பியாக்சசு

## ஆம்பியாக்சசு பெயர் காரணம்

1774ஆம் ஆண்டில் முதன் முதலில் இதனைப் இங்கிலாந்து கடற்கரையில் கண்டெடுத்த பல்லாசு என்பவர், இதனை ஓர் ஓடற்ற நத்தை எனக் கருதி இதற்கு லைமாக்சு *லான்சியோலேட்டசு* (*Limax lanceolatus*) என்று பெயரிட்டார். 1934ஆம் ஆண்டு கோசுடா என்பவர், இதன் செவுள்கள் தொண்டைப் பகுதியில் அமைந்திருந்ததால் இதற்கு பிராங்கியோஸ்டோமா என்று பெயரிட்டார். யாரால் லுயசநடட 1836 என்பவரே முதன் முதலாக இதற்கு *ஆம்பியாக்சசு லான்சியோலேட்டசு* (Amphioxus lanceolatus) என்று பெயரிட்டார்.
# ஆம்பியாக்சசு

## அம்பியாக்சஸ் வகைப்பாடு

முதுகு நாணுள்ளவை எனும் தொகுதியின் கீழ் உள்ள, தலைமுதுகு நாணுடையன (Protochordata) அல்லது மண்டையோடற்றன (Acarina) எனும் தொகுதியின் கீழ் உள்ள, தலைமுதுகு நாணுடையன (Cephalochordata) துணைத்தொகுதியில் ஆம்பியாக்சசு வகைப்படுத்தப்பட்டுள்ளது.
# ஆம்பியாக்சசு

## உடலமைப்பு

ஆம்பியாக்சசு கடலில் ஆழங்குறைந்த மணற்பாங்கான பகுதிகளில் துளையிட்டு வாழ்கின்றது. இதன் சராசரி உடல் நீளம் 5 முதல் 8 செ.மீ. ஆகும். ஆனால் தென்சீனா, இந்தியா ஆகிய பகுதிகளில் காணப்படும் ஒரு சிற்றினம் 15 செ.மீ. நீளம் வரை வளரக்கூடியது. ஓளி ஊடுருவும் தன்மையுடைய இவற்றின் உடலின் இரு முனைகளும் கூராக உள்ளன. தனிப்பட்ட தலைப்பகுதியோ தாடைகளோ இல்லை. உடலானது (லான்சியோ லேட்டுகள்) மணலில் புதைந்து, வாய்ப்பகுதி மட்டும் மணலின் தெரியும்படி இருக்கும்.  
நெப்ரிழயாக்கள், பழுப்புப் புனல்கள், சிறு நீரக பப்பில்லாக்கள் ஆகியன ஆம்பியாக்சசின் கழிவு நீக்க உறுப்புகளாகும். குழல் போன்ற அமைப்புடைய நெப்ரியாக்களில் இரண்டு பகுதிகள் உள்ளன. ஆண் பெண் ஆம்பியாக்சசு இடையே இன உறுப்புகளைத் தவிர வெளித்தோற்ற வேறுபாடு ஏதும் காணப்படுவது இல்லை.
# அனுமந்தை

**அனுமந்தை** (Anumandai) என்பது தமிழ்நாட்டின், விழுப்புரம் மாவட்டம், மரக்காணம் வட்டத்தில் அமைந்துள்ள ஒரு கிராம பஞ்சாயத்து ஆகும். இது மரக்காணம் சட்டமன்றத் தொகுதிக்கு உட்பட்டது.
# அனுமந்தை

## வாணிபம்

அனுமந்தையில் பல்லவன் கிராம வங்கி மற்றும் கூட்டுறவு வங்கி ஆகிய இரண்டு வங்கிகள் உள்ளன.
# கடையநல்லூர் வட்டம்

**கடையநல்லூர் வட்டம்**, தமிழ்நாட்டின் தென்காசி மாவட்டத்தின் 8 வருவாய் வட்டங்களில் ஒன்றாகும். இவ்வட்டத்தின் நிர்வாகத் தலைமையிடமும் மற்றும் வட்டாட்சியர் அலுவலகமும் கடையநல்லூரில் உள்ளது.  
இவ்வட்டத்தில் புளியங்குடி, கடையநல்லூர் மற்றும் ஆய்க்குடி என 3 உள்வட்டங்களும் 31 வருவாய் கிராமங்களும் உள்ளது.
# கடையநல்லூர் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை பரம்பல் பின்வருமாறு உள்ளது:
- மக்கள்தொகை = 399,946
- ஆண்கள் = 199,442
- பெண்கள் = 200,504
- குடும்பங்கள் = 103,380
- கிராமப்புற மக்கள்தொகை % = 42.8%
- எழுத்தறிவு = 80.02%
- பாலின விகிதம் = 1,000 ஆண்களுக்கு, 1,005 பெண்கள் வீதம் உள்ளனர்
- 6 வயதிற்குட்பட்ட குழந்தைகள் = 42275
- குழந்தைகள் பாலின விகிதம் = 1000 ஆண் குழந்தைகளுக்கு, 971 பெண் குழந்தைகள் வீதம் உள்ளனர்.
- பட்டியல் சமூகத்தினரும், பட்டியல் பழங்குடியினரும் = 73,925 மற்றும் 1,197
# கடையநல்லூர் வட்டம்

## மக்கள்தொகை பரம்பல்

### சமயம்

- இந்துக்கள் = 77.82%
- இசுலாமியர்கள் = 17.58%
- கிறித்தவர்கள் = 4.48%
- பிறர்= 0.02%
# வெப்பக்கிரமமாறுகை (வானிலையியல்)

இல் புகையானது மேலெழும்புதலை, அதற்கு மேலாகக் காணப்படும் சூடான வளி தடுக்கிறது (2006).]]
இல் அல்மாத்தி நகரத்தில் வெப்பக்கிரமமாறுகை காரணமாக புகை நகரத்திற்கு மேலாகப் பிடித்து வைக்கப்பட்டுள்ளது]]
, ஹங்கேரி இல், மார்கரட் தீவில் வெப்பக்கிரமமாறுகையைக் காட்டும் படம் – 2013]]  
வானிலையியலில், **வெப்பக்கிரமமாறுகை** என்பது வளிமண்டலத்தில் சாதாரணமாக உயரத்திற்கேற்ப நிகழும் மாற்றங்களின் இயல்பிலிருந்து விலகி, வேறுபாடு காணப்படுதல் ஆகும். பொதுவாக வளியின் வெப்பநிலையானது, பூமியிலிருந்து மேல்நோக்கிச் செல்லச்செல்ல, உயரத்திற்கேற்றவாறு குறைந்து செல்லும். வெப்பக்கிரமமாறுகையின்போது, சூடான வளி, குளிரான வளிக்கு மேலாகக் காணப்படும். அதாவது உயரத்தைப் பொறுத்து, பொதுவாகக் காணப்படும் வெப்பநிலைத் தோற்றம் நேர்மாறாகக் காணப்படும் நிலையாகும்.  
இத்தகைய வெப்பக்கிரமமாறுகையானது நிலப்பரப்பிற்கு அண்மையாக புகைப்பனியை உருவாக்கி, வளிமண்டலத்தில் நச்சுத்தன்மையை ஏற்படுத்துகிறது. இந்த வெப்பக்கிரமமாறுகையானது, ஒரு தொப்பி போல் தொழிற்பட்டு வெப்பச் சுழற்சியைத் தடுத்து வைக்கவும் கூடும். இந்த தொப்பி போன்ற பகுதி, ஏதாவது காரணங்களால் உடையும்போது அல்லது இல்லாமல் போகும்போது, உள்ளேயிருக்கும் ஈரலிப்பில் ஏற்படும் வெப்பச் சுழற்சி கடுமையான இடிமழையைக் கொண்டு வரலாம். வெப்பக்கிரமமாறுகையானது குளிரான காலநிலையில், உறைமழையையும் ஏற்படுத்தலாம்.
# வெப்பக்கிரமமாறுகை (வானிலையியல்)

## சாதாரண வளிமண்டல நிலை

பொதுவாக புவியின் மேற்பரப்பை அண்மித்த வளிமண்டலத்திலிருக்கும் வளி, மேலேயுள்ள வளியை விடச் சூடானதாக இருக்கும். இதற்குக் காரணம் சூரியனிலிருந்து வரும் வெப்பக் கதிர்களினால் புவியின் நிலப்பரப்பு சூடாகி, பின்னர் அந்தச் சூடானது அதனை அண்மித்த வளிமண்டலத்திற்குப் பரவுவதாகும்.
# வெப்பக்கிரமமாறுகை (வானிலையியல்)

## காரணங்கள்

1. சூடான, குறைந்த அடர்த்தியுள்ள வளித் தொகையானது, குளிரான, அதிக அடர்த்தியுள்ள வளித் தொகைக்கு மேலாக நகர்வது.
1. சூரியனிலிருந்து புவியின் நிலப் பரப்பிற்குக் கிடைக்கும் வெப்பத்தைவிட, புவியிலிருந்து வெளியேறும் வெப்பம் அதிகரித்தல். இது பொதுவாக இரவு நேரங்களில் அல்லது குளிர்காலங்களில், சூரியனின் சாய்வு மிகக் குறைவாக இருக்கையில் நிகழும். மேலும் பெருங்கடல் பகுதிகள் வெப்பத்தைப் பிடித்து வைத்திருக்கும் தன்மையை அதிகமாகக் கொண்டிருப்பதனால், இத்தகைய விளைவு பொதுவாக நிலப் பரப்புக்களிலேயே காணப்படும். துருவப் பகுதிகளில், குளிர் காலங்களில், நிலப்பரப்பில் இது பொதுவாக ஏற்படும்.
# வெப்பக்கிரமமாறுகை (வானிலையியல்)

## விளைவுகள்

வில் குளிர்கால புகைப்பனி (1993).]]
வெப்பக்கிரமமாறுகை நிகழும் பகுதிகளில், வளியில் சுழற்சி இல்லாமல், வளியானது நகர்வு அற்று இருப்பதனால், தூசுகள் மற்றும் நச்சுக் காற்றுகளைப் பிடித்து வைத்திருப்பதனால் வளிமண்டலம் நச்சுத்தன்மைக்கு உட்படும். மக்கள்தொகை அதிகமான நகரங்களில் இதன் விளைவு அதிக பாதிப்பைக் கொடுக்கும்.
# நைட்ரசு அமிலம்

**நைட்ரசு அமிலம்** (Nitrous Acid) மூலக்கூறு வாய்ப்பாடு HNO<sub>2</sub>) ஒரு வலிமை குறைந்த ஒற்றை காரத்துவம் கொண்ட, நைட்ரைட் உப்புக்களின் கரைசல்களில் மட்டுமே காணப்படும் அமிலம் ஆகும்.  
நைட்ரசு அமிலம் அமீன்களிலிருந்து டைஅசைடுகளைத் தயாரிக்கப் பயன்படுகிறது. இந்த வினையானது அமீன்களின் மீதான நைத்திரைற்றுகளின் கருக்கவர் தாக்கத்தின் காரணமாக நிகழ்கிறது. நைத்திரைற்றானது சூழ்ந்துள்ள கரைப்பானிலிருந்து மீண்டும் புரோத்தானேற்றம் செய்யப்படுகிறது. அதே நேரத்தில் நீர் மூலக்கூறானது இரு முறை நீக்கப்படுகிறது. டைஅசைடானது வெளியிடப்பட்டு காபீன் அல்லது காபீனாய்டைத் தருகிறது.
# நைட்ரசு அமிலம்

## அமைப்பு

வாயு நிலையில், தள அமைப்பைக் கொண்ட நைட்ரசு அமிலமானது சிசு மற்றும் டிரான்சு வடிவங்களைப் பெறுகிறது. அறை வெப்பநிலை<nowiki/>யில் டிரான்சு(trans) வடிவம் சிசு (cis) வடிவத்தை விட விஞ்சியிருக்கிறது. அகச்சிவப்புக்கதிர் அளவீடுகள் டிரான்சு வடிவமானது சிசு வடிவத்தை விட 2.3 கிசூல் மோல்<sup>−1</sup> ஆற்றல் வேறுபாட்டுடன் அதிக நிலைத்தன்மை பெற்றுள்ளதைச் சுட்டிக்காட்டுகிறது.
| <>டிரான்சு வடிவத்தின் பரிமாணங்கள்  
(நுண்ணலை நிறமாலையிலிருந்து)</> | <>டிரான்சு வடிவத்தின் பந்து-குச்சி ஒப்புரு</> | <>*சிசு (cis) வடிவம்*</> | } |
| --- | --- | --- | --- |
# நைட்ரசு அமிலம்

## தயாரிப்பு

குளிர்ந்த நிலையில், நைத்திரைற்று அயனியின் NO2− நீர்த்த கரைசல்கள் கவனமாக அமிலத்தன்மையாக்கப்பட்டு ஒரு வெளிர் நீல நிற நைட்ரசு அமிலமானது தயாரிக்கப்படுகிறது. தனித்த நைட்ரசு அமிலமானது நிலைத்தன்மையற்றது ஆகும். அது விரைவில் சிதைவடைகிறது. நைட்ரசு அமிலமானது டைநைட்ரசன் டிரைஆக்சைடை நீரில் கரைப்பதன் மூலமாகவும் (பின்வரும் சமன்பாட்டின்படியான வினை) தயாரிக்கப்படலாம்.
: N<sub>2</sub>O<sub>3</sub> + H<sub>2</sub>O → 2 HNO<sub>2</sub>
# நைட்ரசு அமிலம்

## சிதைவு வினை

மிகவும் நீர்த்த, குளிர்ந்த நிலையில் உள்ள கரைசல்களைத் தவிர மற்ற அனைத்து நிலைகளிலும் நைட்ரசு அமிலமானது விரைவாகச் சிதைவடைந்து நைட்ரசன் டைஆக்சைடு, நைட்ரிக் ஆக்சைடு, மற்றும் நீர் ஆகியவற்றைத் தருகிறது:  
:2 HNO<sub>2</sub> → NO<sub>2</sub> + NO + H<sub>2</sub>O  
நைட்ரசன் டைஆக்சைடு பொருத்தமற்ற விகிதத்தில் நீரிய கரைசல்களில் நைட்ரிக் அமிலம் மற்றும் நைட்ரசு அமிலமாகவும் மாறுகிறது.:  
:2 NO<sub>2</sub> + H<sub>2</sub>O → HNO<sub>3</sub> + HNO<sub>2</sub>  
மிதமான வெப்பநிலையில் உள்ள கரைசல்களில், ஒட்டுமொத்த வினையானது நைட்ரிக் அமிலம், நீர் மற்றும் நைட்ரிக் ஆக்சைடு ஆகியவற்றைக் குறிப்பிட்ட அளவு தருவதாக அமைகிறது.:  
:3 HNO<sub>2</sub> → HNO<sub>3</sub> + 2 NO + H<sub>2</sub>O  
நைட்ரிக் ஆக்சைடானது பின்னர் காற்றினால் மறு ஆக்சிசனேற்றம் செய்யப்பட்டு நைட்ரசன் டைஆக்சைடாக மாறி வினையானது நிறைவு பெறுகிறது.:  
:2 HNO<sub>2</sub> + O<sub>2</sub> → 2 HNO<sub>3</sub>
# கிளைக்கோஜெனிசிஸ்

கிளைக்கோசன் எனப்படும் பாலி சாக்கரைடுகள் உருவாகும் நிகழ்விற்கு **கிளைகோசனிஸிஸ்**(*Glycogenesis*) என்று பெயராகும். இதில் குளுக்கோசு மூலக்கூறுகள் கிளைகோசனை உருவாக்கும் சங்கிலிகளுக்கான சேமிப்பிற்காக சேர்க்கப்படுகின்றன. உடலின் ஓய்வு நேரத்தின் போது நடைபெறும் கோரி சுழற்சியை தொடர்ந்து கல்லீரலின் பின்பகுதியில் இந்த செயல்முறை செயல்படுத்தப்படுகிறது, மேலும் இரத்தச் சர்க்கரை கொண்ட உணவுகளை சமப்படுத்தவும் இன்சுலின் இதனை செயல்படுத்துகிறது, உதாரணமாக ஒரு கார்போஹைட்ரேட் கொண்ட உணவினை உண்ட பிறகுஇந்நிகழ்வுநடைபெறுகிறது.
# கிளைக்கோஜெனிசிஸ்

## உருவாக்கப் படிநிலைகள்

- குளுக்கோசு மூலக்கூறு ஹெக்ஸொகைனேஸ் என்ற நொதியின் மூலம்குளுக்கோஸ்-6-பாஸ்பேட் என மாற்றப்படுகிறது.
- குளுக்கோஸ் -6-பாஸ்பேட் பாஸ்போகுளுக்கோமீயூட்டேஸ் செயல்பாட்டினால் குளுக்கோஸ்-1-பாஸ்பேட் என மாற்றப்படுகிறது, இது கட்டாய இடைநிலை குளுக்கோஸ்-1,6-பிஸ்பாஸ்பேட் வழியாக செல்கிறது.
- யுஎஸ்டி-குளுக்கோஸ் பைரோபாஸ்பாரிலேஸ் என்ற நொதிசெயலின் மூலம் குளுக்கோஸ் -1-பாஸ்பேட் UDP- குளுக்கோஸாக மாற்றப்படுகிறது. பைரோபாஸ்பேட் உருவாகிறது, இது பின்னர் பைரோபாஸ்பாடேஸ் மூலம் இரண்டு பாஸ்பேட் மூலக்கூறுகளாக நீரோட்டம் அடைகிறது.
- கிளைகோசனின், ஒரு ஒத்த இருபடி , கிளைக்கோசன் குறைப்பு இறுதியில் நங்கூரமாக உதவுகிறது ஒவ்வொரு துணை அலகுஒருடைரோசின் எச்சம் உள்ளது. தொடக்கத்தில், கிளைகோசனினால் ஒவ்வொரு டைரோசின் எச்சமும் எட்டு (UDP-glucose) மூலக்கூறுகள் சேர்க்கப்படுகின்றன, α (1 → 4) பிணைப்பை உருவாக்குகின்றன.
- ஒரு சங்கிலியில்எட்டு குளுக்கோஸ் ஒற்றைப்படீமமுறையில் உருவாகிறது , கிளைகோசன் சின்தேஸ் வளரும் கிளைக்கோசன் சங்கிலியுடன் பிணைப்பை ஏற்படுத்திமற்றும் கிளைக்கோசன் சங்கிலி அல்லாத குறைப்பு இறுதியில் குளுக்கோசில் எச்சம் 4 ஹைட்ராக்ஸைல் குழு UDP- குளுக்கோஸ் சேர்க்கிறது.
- கிளைகோசன் கிளைடிங் என்ஸைம் (அமிலோ-α (1: 4) → α (1: 6) டிரான்ஜைலோஸ் என்றும் அழைக்கப்படும் கிளைகோசன் கிளீனிங் என்ஸைம் மூலம் கிளைகள் உருவாக்கப்படுகின்றன, இது α-1: 6 கிளைகோசைடிக் பிணைப்பு வழியாக முந்தைய பகுதிக்கு சங்கிலியின் முடிவை மாற்றுகிறது. மேலும் α-1: 4 கிளைஸ்கோசிடி அலகுகள் கூடுதலாக வளரும் கிளைகள்உருவாக்குகிறது.
# கிளைக்கோஜெனிசிஸ்

## கட்டுப்பாடு மற்றும் ஒழுங்குமுறைகள்

கிளைகோசனீசிஸ் ஹார்மோனின் செயல்பாடுகளைப் பொறுத்து நடைபெறுகிறது.  
கிளைகோசன் சின்தேஸ் மற்றும் கிளைகோசன் பாஸ்போரிலேஸ் ஆகியவற்றின் மாறுபட்ட பாஸ்போரிலேஷன் இதனை கட்டுப்படுத்துவதில் முதன்மையானதாகும். இது ஹார்மோன் கட்டுப்பாட்டின்கீழ் உள்ள நொதிகளால் கட்டுப்படுத்தப்படுகிறது, மட்டுமின்றி பல்வேறு காரணிகளால் கட்டுப்படுத்தப்படுகின்றன. இதுபோன்ற பல கட்டுப்பாடுகளால் எதிர்மறையான விளைவுகளும் நடைபெறுகிறது.
# கிளைக்கோஜெனிசிஸ்

## கட்டுப்பாடு மற்றும் ஒழுங்குமுறைகள்

### எபிநெஃப்ரின் (அட்ரினலின்)

கிளைகோசன் பாஸ்போரிலேஸ் பாஸ்ஃபோரிலேஷன் மூலம் செயல்படுத்தப்படும், அதேசமயத்தில் கிளைகோசன் சின்தேஸ் செயலை தடைசெய்கிறது.  
கிளைகோசன் பாஸ்போரிலேஸ் அது என்சைம் பாஸ்போலலிஸ் கினேஸ் மூலம் அதன் குறைவான செயலில் "பி" வடிவில் இருந்து செயலில் ஏ" வடிவத்திற்கு மாற்றப்படுகிறது. இந்த பிந்தைய நொதி தன்னை புரத கினேஸ் ஏ மூலம் செயல்படுத்துகிறது மற்றும் பாஸ்போபிரோதீன் பாஸ்பாடெஸ் -1 மூலம் செயலிழக்கப்படுகிறது.  
புரோட்டீன் கினேஸ் என்னுமொரு ஹார்மோன் அட்ரினலின் மூலம் செயல்படுகிறது. எபினீஃப்ரைன் ஏற்பு புரதத்தில் இணைந்து, அது அடினிலேட் சைக்லேசை செயல்படுத்துகிறது. பிந்தைய நொதி ATP இருந்து சுழல் AMP உருவாவதற்கு காரணமாகிறது; இரண்டுமூலக்கூறுசுழற்சிஏஎம்பிபுரோட்டின்கைநேஸ்ஏதுணைஅலகுடன்இணையும்போதுபாஸ்பாரிலேட்டாகவும்,இதரபுரதமாகவும்உடைபடுகிறது.  
கிளைகோசன் பாஸ்போரிலேசிற்கு திரும்பும் போது, குறைவான செயலில் "பி" படிவம், மாற்றமின்றி தானாகவே செயல்பட முடியும். 5'AMP ஒரு அலோஸ்டெரிக் செயல்பாட்டாக செயல்படுகிறது, ATP ஏற்கனவே ஒரு பாஸ்போபிரக்டோகைனேஸ் கட்டுப்பாட்டுடன் காணப்படுகிறது, ஆற்றல் கோரிக்கைக்கு பதிலளிப்பதன் மூலம் பாய்மம் விகிதத்தை மாற்ற உதவுகிறது.  
எலிநெஃப்ரைன் கிளைகோசன் பாஸ்போரிலேசை செயல்படுத்துவது மட்டுமல்லாமல் கிளைகோசன் உருவாக்கத்தையும் தடுக்கிறது. இது கிளைகோசன் பாஸ்போரிலேசை செயல்படுத்தும் விளைவை அதிகரிக்கிறது. புரதம் கினேஸ் A எனும் அமிலம் போஸோரிலேட்டாகசெயல்படுகிறது, இது செயல்பாட்டை குறைக்கிறது. இது *ஒத்துழைக்கும் பரஸ்பர கட்டுப்பாடு* என்று அறியப்படுகிறது. கிளைகோசனீசிஸின் கட்டுப்பாடு பற்றிய கூடுதல் தகவல்களுக்கு கிளைகோலைஸிஸைப் பார்க்கவும்.
# கிளைக்கோஜெனிசிஸ்

## கட்டுப்பாடு மற்றும் ஒழுங்குமுறைகள்

### இன்சுலின்

பீட்டா அட்ரினெர்ஜிக் ஏற்பி (ஜி-புரோட்டின் இணைந்த வாங்கி) மூலமாக எபினெப்ரினை சமிக்ஞை செய்ய இன்சுலின் ஒரு விரோத விளைவு உண்டுபண்ணுகிறது. இன்சுலின் அதன் வாங்கியை (இன்சுலின் ஏற்பி) பிணைக்கும்போது, அது Akt இன் செயல்பாட்டின்போது (பாஸ்ஃபோரிலேசன்) செயல்படுகிறது, இதனால் இது பாஸ்போடிரோடெரேஸை (PDE) செயல்பட தூண்டுகிறது. PDE பின்னர் சுழல் AMP (cAMP) நடவடிக்கையைத் தடுக்கும் மற்றும் PKA இன் செயலிழக்கச் செய்யும், இது ஹார்மோன் உணர்திறன் லிபஸ் (HSL) டீபாஸ்ஃபோரிலேட்டாக செயலற்ற விளைவைஏற்படுத்தும், இதனால் லிப்போலிஸிஸ் மற்றும் லிபோஜெனீசிஸ் ஒரே நேரத்தில் நடைபெறுவதில்லை.
# கிளைக்கோஜெனிசிஸ்

## கட்டுப்பாடு மற்றும் ஒழுங்குமுறைகள்

### கால்சியம்அயனி

கால்சியம் அயனிகள் அல்லது சுழற்சி AMP (cAMP) இரண்டாம் தூதுவர்களாக செயல்படும். இது எதிர்மறை கட்டுப்பாட்டின் ஒரு எடுத்துக்காட்டு. கால்சியம் அயனிகள் பாஸ்பாரிலெஸ் கினேஸ் செயல்படுத்துகின்றன. இது கிளைகோஜென் பாஸ்போரிலேசை செயல்படுத்துகிறது மற்றும் கிளைகோஜன் சின்தேஸைத் தடுக்கிறது.
# இரத்தஅழுத்தமானி

**இரத்தஅழுத்தமானி** (*Sphygmomanometer*) என்பது இரத்த அழுத்தத்தினை அளவிடுவதற்குப் பயன்படும் கருவி ஆகும். இது நாடி அழுத்தமானி என்றும் இரத்த அழுத்த அளவி என்றும் அழைக்கப்படுகிறது.
# இரத்தஅழுத்தமானி

## வரலாறு

இரத்த அழுத்தமானியை ஆஸ்திரிய நாட்டைச் சேர்ந்த மருத்துவர் சாமுவேல் சீக்ப்ரிட் கார்ல் ரிட்டர் வான் பாஸ்ச் 1881ஆம் ஆண்டு கண்டுபிடித்தார். சிபியோன் ரிவா-ரோக்கி 1896-ல் மிகவும் எளிதாகப் பயன்படுத்தப்படும் மானியினை அறிமுகப்படுத்தினார். 1901ஆம் ஆண்டில், முன்னோடி நரம்பியல் அறுவை சிகிச்சை நிபுணரான மருத்துவர் கார்வி குசிங், ரிவா-ரோச்சியின் இரத்தஅழுத்தமானியினை அமெரிக்காவிற்கு கொண்டு வந்து, நவீனமயமாக்கி, மருத்துவ சமூகத்தில் பிரபலப்படுத்தினார். 1905ஆம் ஆண்டில் உருசிய மருத்துவர் நிகோலாய் கொரோட்கோவ் "கொரோட்காஃப் ஒலிகள்" கண்டுபிடித்ததைத் தொடர்ந்து இதயவிரிவு அழுத்தத்தினை இரத்த அழுத்த அளவீட்டுடன் சேர்த்தபோது மேலும் முன்னேற்றம் ஏற்பட்டது. வில்லியம் ஏ. பாம் 1916-ல் பாமனோமீட்டர் வகையினைக் கண்டுபிடித்தார்.
# இரத்தஅழுத்தமானி

## அமைப்பு

ஒரு ஊதப்பட்ட சுற்றுப்பட்டை, ஒரு அளவிடும் அலகு (மெர்குரி மானோமீட்டர், அல்லது அனரோயிட் அளவி) மற்றும் ஊதலுக்கான ஒரு பொறிமுறையானது கைமுறையாக இயக்கப்படும் குமிழ் மற்றும் அடைப்பிதழ் அல்லது மின்சாரத்தில் இயக்கப்படும் கருவியினை ஆகியவற்றைக் கொண்டுள்ளது.  
இரத்த அழுத்தமானியில் ஒரு குமிழ் குழாய் உடன் இணைந்த வெப்பநிலைமானி ஒன்றும் காணப்படுகின்றது. இந்த குமிழை அழுத்தும் போது பாதரசம் உந்தப்படுகின்றது. ஒரு அளவி எவ்வளவு பெரிதாக இருக்கும் என்பதை ஒரு பாதை காட்டுகிறது. இந்த அழுத்தமானி பாதரசத்தினைக் கொண்டு இருக்கும். இதனுடன் இணைந்த இதயத்துடிப்பு மானி மூலம் இரத்த அழுத்தத்தைக் கண்டறியப்படுகிறது.  
எண்ணிம அல்லது மற்றும் சாதாரண வகையிலா என இரண்டுவித இரத்த அழுத்தமானிகள் தற்போது பயன்படுத்தப்படுகின்றன. துல்லியம் மற்றும் வசதி ஆகியவற்றில் இவை வேறுபடுகின்றன.
# புரூன்சு வெட்குண்டா

## உயிா் வேதியியல்

இந்த இனம் பல்வேறு புதிய பிளவனாய்டு கலவைகள் கண்டுபிடிக்கப்பட்டுள்ளன. இந்த கலவைகள் பினோசம்பாின் 5-குளுகோசைடு (5.7 டி ஹைட்ராக்சிபிளேவனன் 5 குளுக்கோசைடு) ஜயின்ஸ்டின் (5.7.4- டிரைஹைட்ராக்சைடுசப்ளவன்) புரூன்டின் (5.4 டிஹைட்ராக்சைடு - 7 மெத்தொபிளேவனன்) மற்றும் பினொசெப்ரைன் (5,7 டைஹைட்ராக்சி பிளாவனன்) செப்டம்பா் 1956ல் கண்டுபிடிக்கப்பட்டது.
# புரூன்சு வெட்குண்டா

## உயிா் வேதியியல்

### வாழ்விடம்

இந்த இனங்கள் நடு ஜப்பானுக்குச் சொந்தமாகும். இது பொதுவாக மலைப்பகுதிகளில் பரவியுள்ளது.
# கைவினைக் கலைகள்

தொழில் சார்ந்த கலைகள் **கைவினைக் கலைகள்** ஆகும். பெரும்பாலும் இவை கிராமப்புறங்களில் வாழும் மக்கள் தங்கள் அன்றாடப் பிழைப்புக்காக தங்களுக்கு அருகில் கிடைக்கும் மூலப் பொருள்களைக் கொண்டு பயன்பாட்டுப் பொருள்களைத் தயாரிப்பது ஆகும்.
# கைவினைக் கலைகள்

## கைவினைக் கலைகளாக அறியப்படுபவை

மண்பாண்டங்கள் செய்தல், மூங்கில் கூடைகள் வனைதல், பாய் முடைதல், பட்டு நெசவு செய்தல், பிரம்பு பின்னுதல், மண் பொம்மைகள் தயாரித்தல் மற்றும் பரதநாட்டிய நடன கலைஞர்கள் அணியும் கோவில் நகைத்தொழில் போன்றவை கிராமப்புறக் கைவினைக் கலைகள் ஆகும்.
# கைவினைக் கலைகள்

## கைவினைப் பொருட்களின் தொன்மைச் சிறப்பு

மண்பாண்டங்கள், மூங்கில் கூடைகள், பாய் போன்ற பொருட்கள் மண்பாண்டப் பொருட்கள், மண் பொம்மைகள் தயாரித்தல் பழமை வாய்ந்த கோவில் நகைகள் தயாரித்தல் கைவினை தொழிலாக கருதப்படுகிறது.
# கைவினைக் கலைகள்

## மண்பாண்டங்கள் தயாரித்தல்

கிராமப்புறங்களில் வேளார் என்று அழைக்கப்படும் குயவர்களால் களிமண் கொண்டு திருவை மூலம் விதம் விதமான பாண்டங்கள் செய்யப்படுகின்றன. தற்காலத்தில் மண்பானையில் தண்ணீர் சேகரித்துக் குடித்தால் உடலுக்குக் குளிர்ச்சி என்ற கருத்து மக்களிடையே பரவி இருப்பதால் மண்பானையில் திருகு குழாய் வைத்து செய்யப்பட்ட மண்பானைகள் சாலையோரங்களில் விற்பனைக்கு வைக்கப் படுகின்றன.
# கைவினைக் கலைகள்

## மூங்கில் கூடைகள்

உள்ளூரிலேயே கிடைக்கும் மூங்கில்களைக் கொண்டு வனையப்படும் கூடைகளை குறவர் இன மக்கள் அன்றாடம் விற்பனை செய்வதைக் காணலாம். பொருட்களை சேகரம் செய்து வைக்கவும், பழக்கூடை, பூஜைக்கூடை, விளையாட்டுப் பொருட்கள் எனப் பல்வேறு வடிவங்களில் மூங்கில் தயாரிப்பு பிரசித்து பெற்று விளங்குகிறது. நெகிழி எனப்படும் பிளாஸ்டிக் பைகளுக்குப் பதில் மூங்கில் கூடைகளைப் பயன்படுத்துவது சிறப்பு.